বগুড়া সংবাদ ডট কম (আদমদীঘি প্রতিনিধি সাগর খান) : বগুড়ার আদমদীঘিতে ফেরদৌসি বেগম (২১) নামের এক গৃহবধুর রহস্যজনক ভাবে মৃত্যু হয়েছে। সে স্বামীর নির্যাতনে নিহত হয়েছে নাকি বিদ্যুৎ স্পর্শে মারা গেছে এ গিয়ে গ্রামে চলছে নানা গুঞ্জন। ফেরেদৌসি বেগম কুন্দ্রগ্রামের জয়দেবপুর পাড়ার আল আমিনের স্ত্রী ও এক সন্তানের জননী। গত শুক্রবার বিকেলে পুলিশ মরদেহ উদ্দার করে ময়না তদন্তের জন্য বগুড়া বর্গে প্রেরন করেছে। এ ব্যাপারে আদমদীঘি থানায় মামলার প্রস্তুতি চলছে বলে জানা গেছে।